b'\n_START_ARTICLE_\nMirko Bogovi\xc4\x87\n_START_PARAGRAPH_\nMirko Bogovi\xc4\x87 (Vara\xc5\xbedin, 2. velja\xc4\x8de 1816. - Zagreb, 4. svibnja 1893.), hrvatski pjesnik i politi\xc4\x8dar.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Vara\xc5\xbedinu, osnovnu \xc5\xa1kolu zavr\xc5\xa1io u Kri\xc5\xbeevcima, gimnaziju u Vara\xc5\xbedinu. Posve\xc4\x87uje se vojnom pozivu, ali 1840. godine napu\xc5\xa1ta vojsku i studira filozofiju i pravo._NEWLINE_Pisao je lirske pjesme ljubavnog, politi\xc4\x8dkog i domoljubnog sadr\xc5\xbeaja ("Ljubice" 1844., "Smilje i kovilje" 1847., "Domorodni glasi"); satiri\xc4\x8dar ("Strelice"). Uredio 9. godi\xc5\xa1te "Kola" (1854.) i prvo "Nevena" (1852.)._NEWLINE_Za Bachova apsolutizma sredi\xc5\xa1nja knji\xc5\xbeevna osobnost u Hrvatskoj; jedan je od osniva\xc4\x8da hrvatske novele ("Pripovijesti") i plodan dramati\xc4\x8dar s politi\xc4\x8dkom i socijalnom tendencijom ("Frankopan", "Matija Gubec", "Stjepan, posljednji kralj bosanski", "\xc5\xa0ilo za ognjilo"). Pisao anakreontske pjesme ("Vinjage").'